Sancho Garzés II de Nabarra - Biquipedia, a enziclopedia libre

# Sancho Garzés II de Nabarra

### De Biquipedia

Sancho Garzés II

[[Imachen:{{{imachen}}}|250px|Sancho Garzés II]]

Informazión
Rei y conde en | Reino de Nabarra y Condau d'Aragón
dende | 970
dica | 994
Prezedito por | Andregoto Galíndez
Suzedito por | Garzía Sanchez II
Naximiento | -
Muerte | 994

Sancho Garzés II, dito «Abarca», estió rei de Nabarra y conde d'Aragón (970 - 994).

Yera filo d'o rei Garzía Sánchez I y Andregoto Galíndez, filla d'o conde d'Aragón Galindo Aznárez II (867-892)

S'atribuye á iste rei o tetulo de rei de Nabarra, cuan en 987 en o Monesterio de San Chuan d'a Peña se tetula: reinando Yo, D. Sancho, rey de Navarra, en Aragón, en Nájera y hasta Montes de Oca...

En ista epoca os reinos de Lión, Nabarra y o condau de Castiella yeran unitos por lazos familiars; a monarquía nabarra manteneba á Remiro III de Lión, menor d'edá.

Cuan murió Alhakén II en 976 y li suzedió o suyo fillo Hixem II tutelato por Almanzor, perigló a estabilidá d'os reinos cristians: as tropas d'Almanzor benzioron á los cristians en Torrevicente, á lo sur de Soria; dimpués lis tornó á benzer en Taracueña, amán d'Osma.

En 975 estió redotato por os musulmans en San Esteban de Gormaz, y en 981 en Rueda, á doze quilometros de Tordesillas, os cristians abioron una importán redota.

Como por as armas no se podeba con Almanzor, Sancho Garzés acudió ta Cordoba como embaxador de o suyo propio reino, lebando asabelos regalos ta o bitorioso Almanzor, pautando con er y dando á lo musulmán a suya filla en matrimonio. Fruto d'iste matrimonio naxió lo que eba d'estar Abd al-Rahman Sanchuelo, eredero á lo Califato de Cordoba.

Establió lo Monesterio de San Andrés de Zirueña (972).

Casato, prebablemén, en 962 con Urraca Fernández, filla de Fernán González y de Sancha de Pamplona. Antis de 950 Urraca eba estato casata con Ordoño III de Lión y en 956 casó con o futuro Ordoño IV "El Malo", de qui se deseparó.

Fillos:

- Garzía II Sánchez "o Temblón", Rei de Pamplona, casato con Ximena Fernández.
- Remiro de Nabarra (m. 992).
- Gonzalo de Nabarra. Bels decumentos o presentan como conde d'Aragón. Baxo a dependenzia d'o suyo pai gubernaba o condau d'Aragón en unión d'a suya mai a reina Urraca.
- Abda (Urraca) de Nabarra "A Bascona", entregata ta Almanzor, y que antis de ingresar en un combento li dió un fillo, Abderramán "Sanchuelo".

Predezesor: Garzía Sanchez I | Rei de Nabarra 970 - 994 | Suzesor: Garzía Sanchez II
Predezesor: Andregoto Galíndez | Conde d'Aragón 970 - 994 | Suzesor: Garzía Sanchez II

Retrieved from "http://an.wikipedia.org../../../s/a/n/Sancho_Garz%C3%A9s_II_de_Nabarra_2388.html"

Categorías: Condes d'Aragón | Reis de Nabarra | Istoria d'Aragón

##### Views

- Articlo
- Descusión
- Current revision

##### Rechirar

##### Atras luengas

- Català
- English
- Español
- Euskara
- Français
- Italiano
- Nederlands
- Polski